**Mat á áhrifum á persónuvernd**

*Mat á áhrifum á persónuvernd er ferli þar sem kennsl eru borin á ógnir sem verkefni eða kerfi hefur í för með sér fyrir einstaklinga; þannig að hægt sé að grípa til viðeigandi ráðstafana til að draga úr líkum eða afleiðingum ógnanna. Með því er mögulegt að greina vandamál áður enn þau koma fram og þar með auka traust og tiltrú þeirra sem verkefnið nær til. Það getur leitt til sparnaðar þar sem kostnaðarsamt getur verið að koma ráðstöfunum á eftir á. Matið gefur jafnframt góða yfirsýn yfir verkefnið og helstu þætti þess, svo sem hvaða persónuupplýsingar þörf er að vinna og í hvaða tilgangi.*

*Hægt er að nálgast nánari leiðbeiningar um gerð MÁP-s á vef* [*Persónuverndar*](https://www.personuvernd.is/fyrirtaeki-og-stjornsysla/spurt-og-svarad/allar-spurningar-og-svor/mat-a-ahrifum-a-personuvernd-og-fyrirframsamrad-vid-personuvernd)*.*

*Sniðmát þetta er hugsað fyrir mat á áhrifum á persónuvernd (MÁP). Í ákveðnum tilvikum er ábyrgðaraðila að vinnslu* [*persónuupplýsinga*](https://www.personuvernd.is/fyrirtaeki-og-stjornsysla/spurt-og-svarad/allar-spurningar-og-svor/hvad-eru-personuupplysingar-1) *skylt að gera mat á áhrifum á persónuvernd, sbr. ákvæði* [*auglýsingar nr. 828/2019*](https://www.personuvernd.is/log-og-reglur/reglur-og-reglugerdir/auglysing-nr.-337-2019-um-skra-yfir-vinnsluadgerdir-thar-sem-krafist-er-mats-a-ahrifum-a-personuvernd)*. Það á þó ekki við ef slíkt mat fór fram sem hluti af almennu áhrifamati í tengslum við samþykkt laga, nema löggjafinn telji það engu síður nauðsynlegt áður en vinnsla fer fram, sbr. 10. mgr. 36. gr. reglugerðar (ESB) 2016/679.*

*Leita skal ráðgjafar persónuverndarfulltrúa við gerð matsins. Varði regluverk umfangsmikla vinnslu persónuupplýsinga, t.d. miðlæga gagnagrunna, og vinnslu viðkvæmra persónuupplýsinga ætti einnig að hafa samráð við Persónuvernd.*

*Skjalið er sett þannig upp að við hvern lið er sett fram leiðsögn og/eða dæmi um stöðluð svör innan ramma. Þau dæmi er sett eru fram taka mið af Umsóknarkerfi Stafræns Íslands.*

*Stofnun færir síðan viðeigandi eða nánari umfjöllun um vinnsluna í textareiti. Í ákveðnum atriðum er hægt að velja staðlaða möguleika.*

***Athugið:*** *Ramma skal fjarlægja áður en endanleg útgáfa skjalsins er formuð.*

|  |  |
| --- | --- |
| **Heiti verkefnis** | Smelltu hér til að færa inn texta. |
| **Ábyrgðaraðili** | Smelltu hér til að færa inn texta. |
| **Vinnsluaðili** | Smelltu hér til að færa inn texta. |
| **Persónuverndarfulltrúar** | Smelltu hér til að færa inn texta. persónuverndarfullrúi ábyrgðaraðila  Daði Heiðar Kristinsson, persónuverndarfulltrúi Stjórnarráðsins / vinnsluaðila |
| **Tengiliður ábyrgðaraðila** | Smelltu hér til að færa inn texta. |
| **Tengiliður vinnsluaðila** | Smelltu hér til að færa inn texta. |

**1. Samhengi vinnslu og þörf fyrir MÁP**

***Stutt almenn lýsing á forsögu og tilurð verkefnis***

***Leiðsögn:*** *Stutt almenn lýsing á forsögu og tilurð verkefnis.*

Smelltu hér til að færa inn texta.

***Aðilar sem koma að vinnslu og samband þeirra***

***Hlutverk og dreifing ábyrgðar***

***Leiðsögn****: Hér skal tilgreina hlutverk aðila, svo sem ábyrgðaraðila, vinnsluaðila og undirvinnsluaðila, og hvernig sambandi þeirra er háttað, t.d. hvort til staðar séu (eða fyrirhugað sé að ganga frá) vinnslusamningar eða samkomulag um ábyrgð.*

*Stafrænt Ísland*

Stafrænt Ísland starfrækir, f.h. fjármála- og efnahagsráðuneytisins, Ísland.is sem er upplýsinga- og þjónustuveita opinberra aðila á Íslandi þar sem fólk og fyrirtæki geta fengið upplýsingar og notið margvíslegrar þjónustu hjá opinberum aðilum á einum stað í gegnum eina gátt, sbr. þingsályktun 22/2150, 2019-2020 og 9. tölul. 4. gr. forsetaúrskurðar um skiptingu stjórnarmálefna milli ráðuneyta í Stjórnarráði Íslands, nr. 6/2022. Þjónustugáttin Ísland.is samanstendur af nokkrum kerfum: stafrænu pósthólfi, innskráningarþjónustu, umsóknarkerfi, umboðskerfi og Strauminum (X-Road).

Stafrænt Ísland, f.h. fjármála- og efnahagsráðuneytisins, tekur ákvarðanir um öryggisráðstafanir og hvaða vél- og hugbúnað skuli nota við rekstur þjónustugáttarinnar Ísland.is og þeirra kerfa sem hún samanstendur af. Stafrænt Ísland telst því ábyrgðaraðili samkvæmt pvl. að rekstri kerfa Íslands.is og þeirrar vinnslu persónuupplýsinga sem tengist þeim rekstri beint, svo sem söfnun upplýsinga í atburðaskrár, í innskráningarþjónustu og upplýsinga um notendur; og ákvörðunum um ráðstafanir er varða tækni og öryggi kerfanna.

Stafrænt Ísland hefur sett vinnsluskilmála sem stýrir sambandi aðila í tengslum við þá hluta vinnslunnar þar sem Stafrænt Ísland er vinnsluaðili en auk þess er ritaður viðauki við skilmálana þar sem fyrirmæli ábyrgðaraðila koma nánar fram sem og frávik frá skilmálunum. Um skiptingu ábyrgðar milli aðila er fjallað í samkomulagi eða viðauka við vinnsluskilmála.

*Stofnun – eigandi verkefnis*

***Dæmi***: *Umsóknarkerfi Ísland.is er verkfæri sem stofnanir sem veita almenningi þjónustu geta nýtt til að taka við umsóknum eða erindum frá almenningi á stafrænan hátt, kallað umsóknarferli. Oftast er um að ræða umsóknir vegna lögbunda verkefna eða þjónustu stofnunar. Viðkomandi stofnun er þess vegna eigandi umsóknarferilsins og tekur ákvörðun um hvort nýta eigi umsóknarkerfi Ísland.is til að afgreiða umsóknir og erindi; hvaða persónuupplýsingum eigi að safna og birta; í hvaða tilgangi vinna eigi persónuupplýsingar og á grundvelli hvaða heimildar; hverjum verði veitt aðgengi að þeim og frá hverjum eigi að safna persónuupplýsingum; og hversu lengi eigi að varðveita upplýsingarnar í kerfum Ísland.is. Hlutaðeigandi stofnun telst því ábyrgðaraðili að þeim ákvörðunum í skilningi laga nr. 90/2018 um persónuvernd og vinnslu persónuupplýsinga.*

*Stafrænt Ísland vinnur einungis persónuupplýsingar við afgreiðslu umsókna og erinda samkvæmt fyrirmælum stofnunar og ekki í öðrum tilgangi. Stafrænt Ísland telst því vinnsluaðili í skilningi laga nr. 90/2018 um persónuvernd og vinnslu persónuupplýsinga vegna vinnslu persónuupplýsinga í tengslum við stafræna afgreiðslu umsókna og erinda til stofnana á Ísland.is og gildir vinnslusamningur um þann hluta vinnslunnar milli aðila. Stafrænt Ísland telst ábyrgðaraðili að öðrum þáttum í tengslum við vinnsluna samkvæmt því sem segir að framan.*

Smelltu hér til að færa inn texta.

*Þjóðskrá – stofnun sem tengist verkefni*

**Dæmi**: *Í umsóknarferlinu eru upplýsingar um málshefjanda sóttar úr þjóðskrá. Þjóðskrá ber ábyrgð á miðlun upplýsinga úr þjóðskrá í skilningi persónuverndarlaga. Stafrænt Ísland ber aftur á móti ábyrgð á því hvaða upplýsingum kallað verður eftir úr þjóðskrá og vinnslu þeirra í kerfum Ísland.is.*

Smelltu hér til að færa inn texta.

*Amazon Web Services*

Vinnsluaðilinn AWS er samningsbundinn Stafrænu Íslandi varðandi rekstrarumhverfi og vinnslu persónuupplýsinga. AWS hefur sett sér vinnsluskilmála sem gilda um vinnsluna og vísað er til sem undirvinnsluaðila. Samkvæmt vinnsluskilmálum AWS eru gögn ekki flutt þaðan til þriðja ríkis í skilningi reglugerðar (ESB) 2016/679 né aðgangur óviðkomandi veittur að þeim að öðru leyti.

*Verktakar og ráðgjafar*

Stafrænt Ísland hefur gert þjónustusamninga vegna sérfræðiaðstoðar og rekstrar á umhverfinu við þjónustuaðila á Íslandi. Verktakar og birgjar skrifa undir trúnaðaryfirlýsingar og gerðir eru vinnslusamningar við alla aðila sem vinna með persónuupplýsingar fyrir Stafrænt Ísland.

*Þjóðskjalasafn*

Stofnun skilar öllum gögnum til Þjóðskjalasafns Íslands úr eigin kerfum í samræmi við afhendingar- og varðveisluskyldu samkvæmt lögum nr. 77/2014 um opinber skjalasöfn.

*Aðrir aðilar máls og aðgangur á grundvelli annarra laga*

***Dæmi****: Upplýsingum er ekki miðlað úr Umsóknarkerfinu til annarra en stofnunar. Stofnun gæti miðlað upplýsingunum áfram í einhverjum tilvikum en það er ekki hluti af þeirri vinnslu sem er hér til skoðunar.*

Smelltu hér til að færa inn texta.

***Hvers vegna þarf að gera MÁP?***

*Merkja skal við atriði í eftirfarandi lista. Ef merkt er við tvö eða fleiri atriði þarf að gera MÁP.*

Mat eða einkunnagjöf/stigagjöf

Sjálfvirk ákvarðanataka sem hefur áhrif á réttindi hins skráða, t.d. með notkun gervigreindar

Kerfisbundið eftirlit

Viðkvæmar persónuupplýsingar eða aðrar persónuupplýsingar viðkvæms eðlis

Umfangsmikil gagnavinnsla

Samkeyrsla og sameining gagnasafna

Upplýsingar um aðila sem standa höllum fæti

Vinnsla þar sem beitt er nýrri tækni eða skipulagslausnum eða eldri tækni er beitt á nýjan hátt

Vinnsla persónuupplýsinga sem kemur í veg fyrir að hinn skráði geti notið réttinda, fái fyrirgreiðslu, þjónustu eða samning

Nánari skýring: Smelltu hér til að færa inn texta.

**2. Lýsing á vinnslu**

**Almenn lýsing á vinnslunni og vinnsluaðgerðum**

***Leiðsögn****: Hér skal lýsa vinnslunni og vinnsluaðgerðum, svo sem hvernig verður upplýsingunum safnað, þær notaðar, með hverjum verðum þeim deilt með, í hvaða kerfum verður unnið með þær, hversu lengi mun vinnslan standa yfir? Í stað þess að lýsa ferlinu hér er hægt lýsa ferlinu í viðauka við MÁP-ið. Flæðirit með myndum er góð leið til að lýsa ferlinu.*

***Dæmi:*** *Umsóknir eru mótteknar frá notanda, unnar og varðveittar í innviðum á vegum Stafræns Íslands hjá Amazon Web Services (AWS) í Írlandi. Gögn frá öðrum stofnunum sem sótt eru sem hluti af umsóknum eru sóttar til viðkomandi stofnana í gegnum Strauminn (X-Road) þar sem hver aðili tengist inn á öruggt burðar- og auðkenningarlag sem samtengir vefþjónustur hvers aðila. Hver slík gagnasamskipti eru sérstaklega útfærð fyrir ferlið og aðeins þau gögn vistuð sem nauðsynleg eru vegna vinnslunnar. Þegar umsækjandi hefur lokið að fylla út eyðublaðið er umsókn skilað til hlutaðeigandi stofnunar í gegnum Strauminn. Ef stofnun hefur tekið stafræna pósthólfið í notkun eru gögn til notanda birt þar, svo sem svar við umsókn.*

Vinnsla hefst ávallt með innskráningu notanda með rafrænum skilríkjum á Ísland.is. Persónuupplýsingar eru sóttar um notanda úr þjóðskrá (nafn, kennitala og lögheimili) og tengiliðaupplýsingar notandasóttar frá Stafrænu Íslandi (netfang og farsímanúmer), séu þær upplýsingar skráðar þar, annars er notandi beðinn um að fylla út tengiliðaupplýsingar.

Smelltu hér til að færa inn nánari lýsingu á ferlinu.

**Upplýsingaeignir sem notaðar eru við vinnsluna**

***Leiðsögn****: Svo sem vélbúnaði, hugbúnaði, net, fólk, pappír.*

Smelltu hér til að færa inn texta.

Unnið er í sérsmíðuðum kerfum Stafræns Íslands sem keyra í rekstrarumhverfi AWS á Írlandi. Innviðir Stafræns Íslands eru aðgreindir frá öðrum aðilum innan umhverfisins og með aðskilnaði milli:

* þróunar (Development)
* prófunar (Staging)
* raunumhverfis (Production)

Innan umhverfisins er rekstrarumhverfið aðgreint í:

* Innskráningarkerfi
* X-Road (Strauminn)
* Ísland.is kjarnaþjónustur:
  + Umsóknarkerfi
  + Pósthólf
  + Hnipp/Tilkynningaþjónusta
  + Mínar síður
  + Umboðskerfi

Vinnslan er frá notanda sem notast við eigin tölvubúnað eða tölvubúnað sem hann hefur aðgang að hjá öðrum og gögnin eru móttekin af innviðum Ísland.is sem er sérstaklega uppsett umhverfi innan rekstrarumhverfis (Platform-as-a-Service) hjá AWS á Írlandi.

**Hvaða tegundir persónuupplýsinga verður unnið með?**

|  |  |
| --- | --- |
| Nöfn, fæðingardaga, heimilisföng  Kennitölur  Tengiliðaupplýsingar  Auðkennisupplýsingar  Fjárhagsupplýsingar  Opinberar upplýsingar  Staðsetningarupplýsingar  Launaupplýsingar  Stéttarfélagsaðild | Heilsufarsupplýsingar  Erfðafræðilegar upplýsingar  Lífkenni  Stjórnmálaskoðanir  Trúarbrögð eða lífsskoðanir  Upplýsingar um kynhneigð og kynlíf  Upplýsingar um þjóðernislegan uppruna eða kynþátt  Refsiverður verknaður / viðurlög  Annað / nánar: Smelltu hér til að færa inn texta. |

*Tegundir persónuupplýsinga sem unnið er með hjá Stafrænu Íslandi*

Upplýsingar eru sóttar um notanda úr þjóðskrá, nafn og kennitala.

Innskráningarkerfi Ísland.is varðveitir tengiliðaupplýsingar fyrir notendur (netfang og farsímanúmer) samkvæmt uppgefnum upplýsingum frá notanda. Notandaauðkenning er tengd með kennitölu við þessar upplýsingar þegar auðkenning hefur farið fram frá Auðkenni.

Atburðaskráning í kerfum Stafræns Íslands inniheldur m.a. notandaauðkenningu, IP-tölu, tímasetningar og annað sem nauðsynlegt er til að bilanagreina villur og rannsaka öryggisbresti sem koma upp í kerfinu.

**Um hvaða flokka einstaklinga eru upplýsingarnar?**

|  |  |
| --- | --- |
| Almenningur  Viðskiptavinir  Starfsfólk  Umsækjendur  Sjúklingar | Ólögráða einstaklingar  Fatlað fólk  Flóttafólk  Umsækjendur um alþjóðlega vernd  Aðrir viðkvæmir hópar einstaklinga  Annað / nánar: Smelltu hér til að færa inn texta. |

**Hversu lengi eru persónuupplýsingar varðveittar?**

***Leiðsögn****: Hér skal lýsa hversu lengi persónuupplýsingar skulu varðveittar. Sé unnið með marga flokka persónuupplýsinga í fleiri en einu kerfi, skal greina frá varðveislutíma fyrir hvern flokk og kerfi - sé varðveislutími mismunandi.*

**Dæmi**: *Varðveisla umsókna hjá Stafrænu Íslandi ræðst af stöðu þeirra og byggist á sjálfgefnum stillingum nema annað sé ákveðið af ábyrgðaraðila vinnslunnar:*

* *Drög að umsókn (umsóknir í vinnslu) og fylgiskjöl eru varðveittar í* ***30 daga*** *til að gera umsækjanda mögulegt að halda áfram með umsókn síðar. Þetta gildir líka um gögn sem sótt eru frá öðrum stofnunum þar sem þau gögn verða hluti af umsókninni.*
* *Innihald umsókna, sem sendar hafa verið inn eru varðveittar í kerfinu sem „mótteknar hafa verið af stofnun“ og eru „í vinnslu“ (e. In Review), er varðveitt meðan sú staða er.*
* *Þegar meðferð stofnunar er lokið og staða uppfærð í afgreitt (Submitted) eru innihaldi og upplýsingum um umsóknina eytt eftir* ***30 daga****.*
* *Ef notaðar eru „Mínar síður“ til að birta stöðu er innihaldi umsóknar eytt en upplýsingum um dagsetning, um hvað var sótt og stöðu haldið (lágmörkun gagna).*

Smelltu hér til að færa inn texta.

*Upplýsingar um aðgerðir og notkun sem verða til vegna eftirlits með rekstri og öryggi kerfa Stafræns Íslands eru varðveittar í kerfum Stafræns Íslands. Atburðaskrár eru varðveittar í kerfum í 15 daga en eru svo fluttar í aðgangsstýrða geymslu og geymdar án takmarkana. Fyrirkomulag þessarar varðveislu er til endurskoðunar hjá rekstrarteymi Stafræns Íslands í samráði við persónuverndarfulltrúa og aðra hagaðila.*

**3. Tilgangur vinnslu, lögmæti og meginreglur**

**Hver er tilgangur vinnslunnar og ávinningur?**

***Dæmi***: *Tilgangur vinnslunnar sem felst í notkun kerfa Ísland.is er að er að auðvelda móttöku og úrvinnslu umsókna og með því auka skilvirkni og gæði þjónustu hins opinberra. Þá styður verkefnið við stefnu stjórnvalda um stafræna þjónustu.*

*Gögnin verða ekki notuð í öðrum og ósamrýmanlegum tilgangi nema slík notkun teljist heimil samkvæmt ákvæðum persónuverndarlaga.*

Smelltu hér til að færa inn texta.

**Hagsmunir einstaklings og ávinningur af verkefninu**

***Leiðsögn****: Hér skal í stuttu máli fara yfir það hvaða áhrif vinnslan getur haft af þá einstaklinga sem persónuupplýsingarnar eru um og hver ávinningur samfélagsins er af vinnslunni. Þessi liður á helst við þegar vinnsla byggist á lögmætum hagsmunum eða almannahagsmunum.*

Smelltu hér til að færa inn texta.

**Á hvaða heimild í lögum nr. 90/2018 um persónuvernd og vinnslu persónuupplýsinga byggist vinnslan á?**

***Leiðsögn****: Samþykki, samningur, lagaskylda, almannahagsmunir, lögmætir hagsmunir o.s.frv., sbr. 9. og 11. gr. laga nr. 90/2018 og 6. og 9. gr. reglugerðar (ESB) nr. 2016/679.*

Smelltu hér til að færa inn texta.

**Hvernig er gætt að því að persónuupplýsingar sem unnið er með séu nægilegar, viðeigandi og takmarkast við það sem nauðsynlegt er?**

***Dæmi****: Við hönnun eyðublaðsins í ferlinu verður leitast við að afmarka söfnun persónuupplýsinga eingöngu við þær upplýsingar sem taldar eru nauðsynlegar fyrir viðkomandi umsókn og tryggja að þær verði ekki varðveittar lengur en þörf er á. Engu síður er ekki hægt að koma alveg í veg fyrir að notendur veiti meiri upplýsingar en þörf er á hverju sinni. Kerfið með stöðluðu eyðublaði og leiðbeiningum ætti þó að draga úr líkum á því.*

*Þrátt fyrir að kerfi Ísland.is verði tekin í notkun munu einstaklingar enn geta sent erindi með öðrum leiðum, eins og hefðbundum bréfpósti og tölvupósti.*

Smelltu hér til að færa inn texta.

**4. Réttindi einstaklinga**

**Hvernig á að veita einstaklingum fræðslu um vinnsluna?**

***Leiðsögn****: Sbr. 12., 13. og 14. gr. pvrg.*

Einstaklingur fær stutta fræðslu um vinnsluna strax í upphafi þegar hann byrjar að fylla út eyðublað inn á Ísland.is. Í fræðslunni verður hlekkur inn á persónuverndarstefnu stofnunarinnar sem ber ábyrgð á verkefninu og persónuverndarstefnu Ísland.is þar sem nánari fræðsla verður veitt um vinnsluna

Smelltu hér til að færa inn nánari umfjöllun um fræðsluna.

**Hvernig eru réttindi einstaklinga samkvæmt 3. kafla laga nr. 90/2018 um persónuvernd og vinnslu persónuupplýsinga tryggð?**

***Leiðsögn****: Svo sem réttur til aðgangs, til að flytja gögn, leiðréttingar, til að gleymast, andmæla og takmarka vinnslu.*

Fjallað er um réttindi einstaklinga í persónuverndarstefnum aðila. Stofnun sem ber ábyrgð á verkefinu og telst ábyrgðaraðili ber að meginstefnu til ábyrgð á að veita einstaklingum réttindi sín samkvæmt lögum nr. 90/2018. Stafrænt Ísland aðstoðar við afgreiðslu réttindabeiðna og áframsendir beiðnir á stofnun. Varði beiðni einstaklings vinnslu af hálfu Stafræns Íslands sem er óháð vinnslu stofnunnar afgreiðir Stafrænt Ísland þær beiðnir.

Smelltu hér til að færa inn nánari umfjöllun um hvernig réttindi einstaklinga verða tryggð.

**5. Samráð við hlutaðeigandi aðila**

**Var haft samráð við einstaklingana sem upplýsingarnar varða?**

***Leiðsögn****: Ef ekki, rökstyðjið þá hvers vegna*

Smelltu hér til að færa inn texta.

**Hver var ráðgjöf persónuverndarfulltrúa við gerð matsins?**

***Leiðsögn****: Hér skal stuttlega gera grein fyrir ráðgjöf persónuverndarfulltrúa nema þess teljist ekki þörf. Ef ráðgjöf persónuverndarfulltrúa er ekki fylgt skal gera grein fyrir ástæðum þess.*

Smelltu hér til að færa inn texta.

**Hefur verið haft samráð við aðra innan stofnunar?**

Smelltu hér til að færa inn texta.

**Hver er aðkoma vinnsluaðila?**

Smelltu hér til að færa inn texta.

Auk þess var haft samráð við verkefnisstjóra hjá Stafrænu Íslandi við hönnun og útfærslu þjónustunnar.

**Var leitað ráðgjafar sérfræðinga í upplýsingaöryggi eða annarra sérfræðinga?**

Smelltu hér til að færa inn texta.

Kjarnakerfi og innviðir Stafræns Íslands eru öryggisprófaðir af óháðum sérfræðingum með reglubundnu millibili.

**6. Áhætta fyrir réttindi og frelsi einstaklinga**

*Greina þarf áhættur sem hafa áhrif á hina skráðu einstaklinga, þ.m.t. varðandi réttindi þeirra, afleiðingar uppljóstrunar, rangra upplýsinga eða ef upplýsingar eru ekki tiltækar þegar á þeim þarf að halda.*

***Leiðsögn****: Skrá má áhættur og meta þær með áhættumatsaðferðafræði viðkomandi stofnunar eða nota sniðmát Stafræns Íslands: MÁP áhættumat.xlsx*

*Í sniðmátinu er einnig að finna almennar áhættur sem tengjast kerfum Stafræns Íslands sem stofnanir geta sett inn í eigið áhættumat og sú meðferð sem er til staðar til að mæta þeim áhættum. Stofnun metur svo hvort meðferð sé nægjanleg eða ekki út frá mati á áhættunni. Sé þörf á frekari meðferð skal færa áhættur inn í töfluna hér fyrir neðan og tilgreina frekari meðferð, ábyrgðaraðila og stöðu (Í vinnslu/Lokið).*

*Samantekt og niðurstöður áhættumats skal færa í töflu hér að neðan.*

|  |  |  |  |
| --- | --- | --- | --- |
| **Áhætta** | **Viðbótar meðferð** | **Ábyrgð** | **Staða** |
|  |  |  |  |
|  |  |  |  |

**7. Samþykki og niðurstaða**

**Mat samþykkt af**: Undirritun, nafn og dagsetning

**Niðurstaða**: Veldu atriði.

**Var leitað ráðgjafar persónuverndarfulltrúa?** Já  Nei

Undirritun persónuverndarfultrúa, nafn og dagsetning

Þetta MÁP verður endurskoðað við lok innleiðingar af persónuverndarfulltrúm. Persónuverndarfulltrúar skulu fylgjast með hvort vinnsla samræmist MÁP-inu.